เทศบัญญัติเทศบาลตำบลล้อมแรดเทศบัญญัติเทศบาลตำบลล้อมแรดเรื่องการบริหารกิจการสถานีสูบน้ำด้วยไฟฟ้าพ.ศ.๒๕๕๑[๑] อาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติม โดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลตำบลล้อมแรดออกเทศบัญญัติไว้โดยความเห็นชอบของสภาเทศบาลตำบลล้อมแรดและได้รับอนุมัติจากผู้ว่าราชการจังหวัดลำปาง ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลล้อมแรดเรื่อง การบริหารกิจการสถานีสูบน้ำด้วยไฟฟ้า พ.ศ. ๒๕๕๑ข้อ ๒เทศบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผยที่สำนักงานเทศบาลแล้ว ๗ วันหมวด๑ข้อความทั่วไป ข้อ ๓ในเทศบัญญัตินี้เทศบาล หมายถึงเทศบาลตำบลล้อมแรดนายกเทศมนตรี หมายถึงนายกเทศมนตรีตำบลล้อมแรดสถานีสูบน้ำ หมายความว่าสถานีสูบน้ำด้วยไฟฟ้าที่เทศบาลได้รับการถ่ายโอนจากส่วนราชการ และรวมถึงสถานีสูบน้ำด้วยไฟฟ้าที่เทศบาลได้ก่อสร้างขึ้นเองด้วยเกษตรกรรม หมายความว่าการทำนา ทำไร่ ทำสวน ประมง เลี้ยงสัตว์ หรือเกษตรกรรมประเภทอื่นกลุ่มผู้ใช้น้ำ หมายความว่ากลุ่มบุคคลที่ได้มารวมตัวจัดตั้งขึ้นเพื่อดำเนินงานเกี่ยวกับการจัดการน้ำและใช้น้ำจากสถานีสูบน้ำเพื่อการเกษตรกรรมทั้งที่ได้จดทะเบียนตามกฎหมายหรือโดยการรับรองจากเทศบาลสมาชิกผู้ใช้น้ำ หมายความว่าผู้ที่ประกอบอาชีพด้านการเกษตรกรรมที่มีพื้นที่ทำการเกษตรอยู่ในเขตบริการของสถานีสูบน้ำของเทศบาลและได้สมัครเป็นสมาชิกของกลุ่มผู้ใช้น้ำโดยผู้นั้นจะมีกรรมสิทธิ์ในที่ดินสำหรับทำเกษตรกรรมหรือในฐานะผู้เช่าก็ได้คณะกรรมการ หมายความว่าคณะกรรมการบริหารกิจการสถานีสูบน้ำที่อยู่ในเขตของเทศบาลประธานกรรมการ หมายความว่าประธานคณะกรรมการบริหารกิจการสถานีสูบน้ำที่อยู่ในเขตของเทศบาลกรรมการ หมายความว่า กรรมการบริหารกิจการสถานีสูบน้ำที่อยู่ในเขตของเทศบาลข้อบังคับ หมายความว่าข้อบังคับเกี่ยวกับการบริหารกิจการสถานีสูบน้ำซึ่งออกโดยเทศบาลข้อ ๔ให้นายกเทศมนตรีตำบลล้อมแรดรักษาการตามเทศบัญญัตินี้โดยมีอำนาจออกข้อบังคับเกี่ยวกับการบริหารสถานีสูบน้ำและแต่งตั้งพนักงานเพื่อดำเนินการตามเทศบัญญัตินี้ข้อ ๕สถานีสูบน้ำด้วยไฟฟ้าเป็นทรัพย์สินของเทศบาลและมอบหมายให้คณะกรรมการดำเนินการบริหารในเรื่องใดเรื่องหนึ่งได้ตามที่กำหนดไว้ในข้อบังคับหมวด๒คณะกรรมการบริหารกิจการสถานีสูบน้ำ ข้อ ๖ให้มีคณะกรรมการบริหารสถานีสูบน้ำของสถานีสูบน้ำแต่ละแห่งมีจำนวนไม่น้อยกว่า ๗ คน แต่ไม่เกิน ๑๕ คน ประกอบด้วยผู้แทนเทศบาลไม่น้อยกว่ากึ่งหนึ่งและผู้แทนกลุ่มผู้ใช้น้ำที่ได้รับเลือกตั้งจากสมาชิกผู้ใช้น้ำในพื้นที่บริการของสถานีสูบนํ้านั้นให้เทศบาลเป็นผู้จัดให้มีการเลือกตั้งคณะกรรมการในสัดส่วนของผู้แทนกลุ่มเกษตรกรผู้ใช้น้ำตามวรรคหนึ่งให้แล้วเสร็จภายในสามสิบวันนับแต่เทศบัญญัตินี้มีผลใช้บังคับให้กรรมการคัดเลือกกันเองให้มีประธานกรรมการหนึ่งคนรองประธานกรรมการหนึ่งคนเหรัญญิกหนึ่งคน และเลขานุการหนึ่งคนให้ประธานกรรมการเป็นผู้แทนของคณะกรรมการข้อ ๗คณะกรรมการบริหารสถานีสูบน้ำมีอำนาจหน้าที่เกี่ยวกับการดำเนินการกิจการสถานีสูบน้ำตามที่กำหนดไว้ในข้อบังคับข้อ ๘บุคคลที่จะได้รับการเลือกตั้งจากสมาชิกผู้ใช้น้ำให้เป็นกรรมการต้องมีคุณสมบัติดังต่อไปนี้(๑) เป็นสมาชิกของกลุ่มผู้ใช้น้ำ(๒) มีสัญชาติไทยและมีอายุไม่ต่ำกว่ายี่สิบปีบริบูรณ์(๓) มีภูมิลำเนาหรือถิ่นที่อยู่เป็นประจำและมีชื่ออยู่ในทะเบียนบ้านในหมู่บ้านหรือชุมชนนั้น ๆติดต่อกันมาแล้วไม่น้อยกว่าหนึ่งร้อยแปดสิบวันและเป็นสมาชิกผู้ใช้นํ้าของกิจการสถานีสูบน้ำที่ตนจะดำรงตำแหน่งกรรมการ(๔) เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ ๙บุคคลที่มีลักษณะดังต่อไปนี้เป็นบุคคลต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำให้เป็นกรรมการคือ(๑) เป็นภิกษุ สามเณร นักพรต หรือนักบวช(๒)หูหนวกและเป็นใบ้ซึ่งไม่สามารถอ่านและเขียนหนังสือได้(๓) ติดยาเสพติดให้โทษ(๔) เคยถูกไล่ออก ปลดออก หรือให้ออกจากราชการหน่วยงานของรัฐหรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ ๑๐กรรมการมีวาระอยู่ในตำแหน่งคราวละสองปีนับแต่วันเลือกตั้งแต่อาจดำรงตำแหน่งติดต่อกันได้ เมื่อได้รับการเลือกตั้งอีกข้อ ๑๑กรรมการที่ได้รับเลือกตั้งจากสมาชิกผู้ใช้น้ำพ้นจากตำแหน่งเมื่อ(๑) ถึงคราวออกตามวาระ(๒) ตาย(๓) ลาออก โดยยื่นหนังสือลาออกต่อประธานกรรมการกรณีที่ยังไม่มีประธานกรรมการหรือประธานกรรมการขอลาออกให้ยื่นหนังสือลาออกต่อผู้บริหารท้องถิ่น(๔) ไปเสียจากหมู่บ้านหรือชุมชนนั้น(๕) ปรากฏภายหลังว่าขาดคุณสมบัติตามข้อ ๘หรือมีลักษณะต้องห้ามตามข้อ ๙(๖) ต้องโทษจำคุกฐานกระทำความผิดในคดีอาญายกเว้นการกระทำผิดในคดีลหุโทษหรือกระทำความผิดโดยประมาทข้อ ๑๒กรรมการซึ่งเป็นผู้แทนเทศบาลตามข้อ ๖นอกจากจะพ้นตำแหน่งตามข้อ ๑๑แล้วอาจจะพ้นจากตำแหน่งตามที่นายกเทศมนตรีมีคำสั่งให้พ้นจากตำแหน่งข้อ ๑๓กรณีกรรมการที่เป็นผู้แทนกลุ่มผู้ใช้น้ำว่างลงเพราะเหตุอื่นใดนอกจากครบวาระให้เทศบาลจัดให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงวาระที่เหลืออยู่ของผู้ซึ่งตนแทนเว้นแต่กรณี ตำแหน่งที่ว่างลงที่วาระที่เหลือไม่ถึงหนึ่งร้อยแปดสิบวันเทศบาลจะไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ ๑๔ในการประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่งจึงจะเป็นองค์ประชุมข้อ ๑๕มติที่ประชุมให้ถือเสียงข้างมากหากคะแนนเท่ากัน ให้ประธานเป็นผู้ชี้ขาดและให้ถือว่าเป็นที่สุดข้อ ๑๖ในกรณีที่มีการแต่งตั้งที่ปรึกษาคณะกรรมการที่ปรึกษามีสิทธิเข้าร่วมประชุมและมีสิทธิแสดงความคิดเห็นใดๆ ก็ได้แต่ไม่มีสิทธิลงมติหมวด๓การบริหารกิจการสถานีสูบน้ำ ข้อ ๑๗การบริหารกิจการสถานีสูบน้ำให้เป็นไปตามข้อบังคับที่เทศบาลกำหนดข้อบังคับตามวรรคหนึ่งเทศบาลอาจมอบหมายให้คณะกรรมการดำเนินการ ดังนี้(๑) เงื่อนไขการรับสมัครสมาชิก(๒) สิทธิและหน้าที่ของสมาชิก(๓) กำหนดเวลาการสูบน้ำและพื้นที่ที่จะได้รับน้ำ(๔) อัตราค่าน้ำ ค่าบริการและค่าธรรมเนียมที่จะเรียกเก็บจากสมาชิก(๕) เงื่อนไขเกี่ยวกับการขอใช้น้ำการยกเลิกการใช้น้ำ(๖)หน้าที่ของคณะกรรมการผู้บริหารกิจการสถานีสูบน้ำ(๗) หน้าที่อื่น ๆข้อ ๑๘การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงจะถือเป็นองค์ประชุมและให้ประธานกรรมการบริหารกิจการสถานีสูบน้ำเป็นประธานในที่ประชุมข้อ ๑๙ผู้ที่ประสงค์จะใช้น้ำจากสถานีสูบน้ำจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการข้อ ๒๐ค่าธรรมเนียมการขอใช้น้ำ ค่าปรับค่าเชื่อมต่อการใช้น้ำ ให้เป็นไปตามข้อบังคับข้อ ๒๑ผู้ใดที่ทำให้ทรัพย์สินของสถานีสูบน้ำเสียหายผู้นั้นต้องชดใช้ค่าเสียหายให้แก่เทศบาลข้อ ๒๒ผู้ใดทุจริตโดยเอาน้ำจากสถานีสูบน้ำไปใช้หรือเปลี่ยนแปลงแก้ไขตัวเลขในมาตรวัดน้ำหรือกระทำการใด ๆ ก็ตามเพื่อเอาน้ำจากสถานีสูบน้ำไปใช้ ให้งดจ่ายน้ำทันทีและจะต้องชดใช้ค่าเสียหายให้แก่เทศบาลข้อ ๒๓กรณีที่มีการยกเลิกการใช้น้ำหรือโอนให้ผู้อื่นต้องแจ้งให้คณะกรรมการทราบเป็นลายลักษณ์อักษรและได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำตามที่คณะกรรมการหรือผู้ได้รับมอบหมายเรียกเก็บหมวด๔การรับเงินการเก็บรักษาเงิน และการจ่ายเงิน ข้อ ๒๔ระยะเวลาในการเก็บค่าน้ำและระยะเวลาในการค้างชำระค่าน้ำ ให้เป็นไปตามข้อบังคับข้อ ๒๕สถานีสูบน้ำอาจมีรายได้ ดังนี้(๑) เงินค่าน้ำ(๒) เงินค่าธรรมเนียม เงินค่าปรับ(๓) เงินบริจาค(๔) เงินอุดหนุนจากเทศบาลข้อ ๒๖สถานีสูบน้ำอาจมีรายจ่าย ดังนี้(๑)รายจ่ายในการดำเนินการเกี่ยวกับระบบการจ่ายน้ำ การบำรุงรักษาซ่อมแซมและการขยายกิจการสถานีสูบน้ำ(๒) รายจ่ายในการบริหารกิจการสถานีสูบน้ำ เช่นค่าจ้างเจ้าหน้าที่ ค่าวัสดุ อุปกรณ์(๓) ค่าใช้จ่ายอื่น ๆ ตามที่เทศบาลกำหนด เช่นค่าเบี้ยประชุมหรือค่าตอบแทนคณะกรรมการบริหารกิจการและบำรุงรักษาสถานีสูบน้ำข้อ ๒๗ให้คณะกรรมการหรือผู้ที่คณะกรรมการมอบหมายเป็นผู้เก็บรักษาเงินของกิจการสถานีสูบน้ำและนำรายได้ของกิจการสถานีสูบน้ำฝากธนาคารทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้นำฝากในวันทำการถัดไป และให้คณะกรรมการมอบหมายกรรมการอย่างน้อย๒ คน เป็นผู้มีอำนาจเบิกจ่ายเงินของกิจการสถานีสูบน้ำข้อ ๒๘กรณีที่มีเหตุผลความจำเป็นที่คณะกรรมการจะต้องดำเนินการใดๆ เพื่อแก้ไขปัญหาการบริหารงานหรือเพื่อประโยชน์ในการให้บริการแก่ประชาชนและกรณีนั้น มิได้กำหนดไว้ในเทศบัญญัติหรือข้อบังคับให้คณะกรรมการแจ้งขอความเห็นชอบจากนายกเทศมนตรีก่อนที่จะดำเนินการประกาศณ วันที่ ๑ สิงหาคม พ.ศ. ๒๕๕๑ธนกรปกรณ์สกุลนายกเทศมนตรีตำบลล้อมแรดปริยานุช/ผู้จัดทำ๑๘พฤศจิกายน ๒๕๕๒นันท์นภัสร์/ตรวจ๑๘พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๓๘ ง/หน้า ๒๐๗/๑๒ พฤศจิกายน ๒๕๕๒